Diari Oficial de la Generalitat Valenciana


Sumari del DOGV 4709, del 10-03-2004 (2004/2397)

ACORD de 5 de març de 2004, del Consell de la Generalitat, pel qual s'acorda la substitució d'un membre del Consell d'Administració de la Societat Construccions i Infraestructures Educatives de la Generalitat, SA.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4709

Data del DOGV
:   10-03-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/2397


Data del document
:   05-03-2004

Organisme emissor
:   Construccions i Infraestructures Educatives de la Generalitat Valenciana, SA (CIEGSA)

Tipus de document
:   Acord

Descriptors 

:   * Construccions i Infraestructures Educatives de la Generalitat, SA
    * empresa pública

ACORD de 5 de març de 2004, del Consell de la Generalitat, pel qual s'acorda la substitució d'un membre del Consell d'Administració de la Societat Construccions i Infraestructures Educatives de la Generalitat, SA. [2004/X2397]
  
El Consell de la Generalitat, en la reunió del dia 5 de març de 2004, va adoptar l'acord següent:
  
Per mitjà del Decret 122/2000, de 25 de juliol, del Consell de la Generalitat, es va crear la societat Construccions i Infraestructures Educatives de la Generalitat Valenciana, SA, com a empresa pública de la Generalitat.
  
De conformitat amb el que disposa l'article 21.b) de la Llei de Govern Valencià, competix a este la designació de les persones que han de formar part dels òrgans d'administració de les empreses o institucions dependents de la Generalitat.
  
Per acord del Consell de la Generalitat, adoptat en la reunió del dia 29 d'agost del 2003, com a Junta Universal d'Accionistes de la societat mencionada, es va acordar el nomenament dels membres del Consell d'Administració d'esta.
  
De conformitat amb el que preveu l'article 131 del text refós de la Llei de Societats Anònimes, aprovat pel Reial Decret Legislatiu 1564/1989, de 22 de desembre, la separació dels administradors podrà ser acordada en qualsevol moment per la Junta General.
  
Per tot això, el Consell de la Generalitat, constituït en Junta General d'Accionistes de la societat Construccions i Infraestructures Educatives de la Generalitat Valenciana, SA, amb el caràcter d'Universal, accepta per unanimitat els següents punts de l'orde del dia de la reunió.
  
1r. Cessament de Luis Lobón Martín com a membre del Consell d'Administració.
  
2n. Nomenament de Ignacio Ventura García com a membre del Consell d'Administració.
  
3r. Autorització al president i al secretari del Consell d'Administració per a la protocol·lització i inscripció registral dels acords que s'adopten.
  
4t. Autorització al secretari del Consell d'Administració per a certificar el contingut de l'acta de la present Junta Universal d'Accionistes i els acords presos en ella.
  
Com que es tracta d'una empresa pública de la Generalitat i esta és el seu únic soci, es troben presents tots els membres de la societat.
  
Després de l'oportuna deliberació i no existint intervencions de què se sol·licite constància, com a Junta Universal d'Accionistes de la societat Construccions i Infraestructures Educatives de la Generalitat Valenciana, SA, el Consell de la Generalitat
  
ACORDA
  
Primer
  
El cessament de Luis Lobón Martín com a membre del Consell d'Administració.
  
Segon
  
Nomenar Ignacio Ventura García membre del Consell d'Administració.
  
Tercer
  
Facultar expressament el president i el secretari del Consell d'Administració de la Societat perquè qualsevol d'ells, solidàriament i indistintament, comparega davant notari i eleve a públics, si és procedent, els anteriors acords, declarant-los executats i realitzant les manifestacions necessàries a l'efecte. Es faculten, així mateix, per a atorgar escriptures de rectificació o esmena de l'elevació a públics dels acords socials, així com per a realitzar totes les gestions necessàries a fi de procedir a la seua inscripció en el Registre Mercantil.
  
Quart
  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i dels acords presos en ella.
  
Estos acords es transcriuen literalment.
  
No havent-se debatut més assumptes que els ressenyats en l'orde del dia, s'aprova per unanimitat l'acta corresponent a la present reunió de la Junta Universal d'Accionistes, de la mercantil Construccions i Infraestructures Educatives de la Generalitat Valenciana, SA.
  
València, 5 de març de 2004
  
El conseller secretari del Consell de la Generalitat,